
РЕПУБЛИКА БЪЛГАРИЯ
Министерство на околната среда и водите
Басейнова дирекция „Западнобеломорски район”







О Т Ч Е Т

за извършената контролна дейност от БДЗБР през месец септември 2026 г.

Кратка обобщена информация за осъществената контролна дейност за периода и резултати от извършената контролна дейност:

През месец септември 2026 г. са извършени общо 137 бр. проверки, за които са съставени 108 бр. констативни протоколи, спазвайки указанията на Министъра на околната среда и водите за комплексен подход при осъществяване на контролни функции, а именно

	 №
	Проверки извършени във връзка с/със
	Брой проверки

	1
	Спазване на условията в издадените разрешителни за водовземане
	9

	2
	Спазване на условията в издадените разрешителни за заустване 
	-

	3
	Спазване на условията в издадените разрешителни за ползване на воден обект
	-

	4
	Спазване на условията в издадените разрешителни за водовземане от минерални води
	2

	5
	Пломбиране на измервателни устройства по разрешителни за водовземане
	11

	6
	Пломбиране на измервателни устройства по разрешителни за заустване
	1

	7
	Пломбиране на измервателни устройства по разрешителни за водовземане от минерални води
	5

	8
	По изпълнение на условия в издадени разрешителни  по спазване на режимен график на МОСВ
	8

	9
	Осигуряване на минимален екологичен отток
	1

	10
	Междуведомствена комисия, назначена със Заповед на Областен управител за проверка за готовността за безопасна експлоатация на язовирите и съоръженията към тях, както и класификация по степен на потенциална опасност
	22

	11
	Междуведомствена комисия, назначена със Заповед на Областен управител или кмет на община за проверка на речни участъци с нарушена проводимост
	1

	12
	Проверка състоянието и проводимостта на речните легла в териториалният обхват на БДЗБР
	-

	13
	Контрол на речни участъци, в които са констатирани нерегламентирани дейности по изземване на наносни отложения от речното легло
	-

	14
	Контрол по изпълнение на дадени предписания (последващ контрол)
	13

	15
	Инвентаризация на ВС дефиниращи НМВ
	-

	16
	Превантивен контрол в хода на процедурите по издаване на разрешителни/ Инвестиционни предложения
	-

	17
	Ликвидиране на ВС
	1

	18
	Консервиране на ВС
	2

	19
	Състоянието и правилната експлоатация на водовземните съоръжения, съоръженията за използване на повърхностните и подземните води
	18

	20
	Приемане на ВС
	-

	21
	Изграждане и реконструкция на ВС
	-

	22
	Разрешителни с изтекъл срок на действие
	-

	23
	Разрешителни подлежащи на продължаване
	1

	24
	Пробовземане за установяване качеството на водите
	1

	25
	Спазване на забрани и ограничения на СОЗ
	-

	26
	Изпълнение на програмите от мерки за опазване и възстановяване на водите
	-

	27
	Получени сигнали на „зелен” телефон на БДЗБР и жалби
	27

	28
	Изпълнение на Договор за изпълнение на обществени поръчки, включени в програмата за стопанисване на минерални води- изключително държавна собственост
	-

	29
	Обстоятелства по водовземане и мястото на заустване на отпадъчните води
	-

	30
	Изпълнение на програмите от мерки за опазване и възстановяване на водите (участия в ДПК)
	4

	31
	Изпълнение на графиците за изграждане на канализационни системи, финансирани с държавни средства (ПУДООС)/изпълнение на СМР по обществени поръчки по ЗОП
	-

	32
	Проучвателен мониторинг (измерване на параметрите на тръбен кладенец, чрез сондажна камера)
	4

	33
	По писма на МОСВ и други ведомства
	1

	34
	По други административни актове (проверки по заповеди на МОСВ)
	-

	35
	Публикации в медиите
	5

	36
	Начисляване на такси
	-

	37
	Обекти за които са подадени заявления за регистрация на изградени ВС за стопански цели, преди 2016 г. и се води процедура за регистрация
	-

	38
	Високопланински обекти - хижи
	-

	39
	Обекти оранжерии за установяване на начина на водоснабдяване
	-

	40
	За връчване на документи (Покани за АУАН, АУАН и Наказателно постановление)
	-

	41
	Заявления за регистрация на изградени водовземни съоръжения за задоволяване на собствени потребности на граждани
	-

	
	ОБЩО
	137



*Следва да се отчете, че общия брой  на съставените КП е 108 бр.  С тях са извършени 137 бр. проверки, тъй като една проверка обхваща няколко направления. 

Дейности във връзка с контрол за осигуряване на проводимост през текущия месец:

· Проверки за готовността за безопасна експлоатация на язовирите и съоръженията към тях, както и класификация по степен на потенциална опасност във връзка с междуведомствена комисия, назначена със Заповед на Областен управител – 22 бр.;
· Междуведомствена комисия, назначена със Заповед на Областен управител или кмет на община за проверка на речни участъци с нарушена проводимост – 1 бр.;


	През месец септември, вследствие на извършените проверки, са дадени общо 31 броя предписания:

	Предписания дадени с констативен протокол
	Брой

	Да не се извършва водовземане от водния обект, до регламентиране на водовземането
	1

	Да се осигури проводимост на участъка
	1

	Да се преустановят и да не се извършват строителни дейности в речното легло до произнасянето на компетентния орган-БДЗБР
	1

	Да не се извършват дейности по сондиране и изграждане на водовземното съоръжение, до регламентиране на дейностите по реда на Закона за водите
	1

	Да се монтира водомерно устройство, отговарящо на нормативните изисквания
	1



	Предписания дадени с писмо
	Брой

	Да се декларират намеренията за  ползването на водовземното съоръжение
	1

	Да се представи проектна документация, включваща чертежи за оразмеряване на отворите, местоположението им и водното количество, което ще се изпуска през тях
	1

	Да се монтира регулатор преди водомерното устройство
	1

	В качеството си на собственик на водовземното съоръжение, е необходимо писмено да заяви даване на съгласие за ползване на водовземното съоръжение
	1

	Да се прехвърли собствеността на водопроводната мрежа
	1

	Да се подаде в заявление за откриване на процедура за издаване на разрешително
	2

	Да се ограничи достъпа, като се изгради I пояс на СОЗ около водохващането  и да се поставят обозначителни табели
	2

	Да се монтира работещо и отговарящо на нормативните изисквания водомерно устройство, за измерване на ползваните водни обеми
	1

	Да се подаде заявление, окомплектовано с необходимите документи за вписване на водовземното съоръжение в регистъра на водовземните съоръжения за стопански цели
	2

	Да се предостави информация за мястото на отвеждане на водите от водовземното съоръжение, имайки предвид установеното при проверката постъпване на водни количества в мократа камера
	1

	Да се предприемат необходимите действия за осигуряване на проводимостта на описания участък, като за всеки етап от процедурата е необходимо писмено да се уведоми БДЗБР
	1

	Да се приведе в добро техническо и експлоатационно състояние каптажната шахта на водовземното съоръжение
	3

	Да се почисти растителността в I пояс на СОЗ около водовземното съоръжение
	1

	Да се демонтира помпеното оборудване
	1

	Да се осигури проводимост на водния обект
	1

	Да се ограничи достъпа до сондажа
	1

	Да се предостави адрес за кореспонденция със собственика на имота
	1

	Да се осигури техническа възможност за установяване на изправността на водомерното устройство, монтирано за измерване на ползваните водни обеми от водовземното съоръжение
	1

	Да се почисти проверения участък от дерето с цел осигуряване на проводимостта в него и писмено да се уведоми БДЗБР с приложен снимков материал
	1

	Да се премахне помпеното оборудване от водовземното съоръжение и да бъде създадена техническа възможност за пломбиране на устието с пломба от контролния орган, с цел преустановяване на водовземането.
	2



2. Акценти от извършената месечна контролна и административно наказателна дейност:

През отчетния период проверките, извършени от страна на БДЗБР са:
· Обекти, упражняващи стопанска дейност с издадени разрешителни по Закона за водите, с цел спазване на условията, вписани в тях; 
· На водоползватели, титуляри на разрешителни за водовземане от комплексни и значими язовири;
· Проверка и пломбиране на нови водомерни устройства за измерване на ползваните водни обеми, както и проверка и пломбиране на отремонтирани такива или с корозирали пломби;
· Проверки във връзка с постъпили жалби и сигнали;
· Проверки във връзка с контрол на речни участъци, в които са констатирани нерегламентирани дейности по изземване на наносни отложения от речното легло;
· Последващ контрол по изпълнение на предписания;
· Проверки във връзка с обстоятелства по водовземане и заустване на отпадъчни води.
За установените нарушения на разпоредбите на Закона за водите при извършените проверки на място и от документалните проверки са предприети необходимите действия в съответствие със законовите разпоредби за ангажиране на наказателна отговорност на нарушителите. 

През месец септември са изготвени и предоставени документи и информация във връзка с проверки на други звена – обходни листа 42 бр.

През месец септември са постъпили общо документа: 615 бр., от които:
· Декларации (коригиращи)  по чл. 194б от ЗВ –  0 бр.; 
· Доклади по чл. 48, ал. 1, т. 12 от ЗВ -  0 бр.;
· Копия от дневници на измервателни устройства, протоколи от мониторинг и други документи, свързани с изчисляването на таксите и платежни нареждания –  615 бр.;
Постъпващата информация се отразява в обща база данни.

През месец септември са съставени 9 броя Актове за установяване на административно нарушение (АУАН). Издадени са 13 броя Наказателни постановления на стойност 23 570,54 €. През месец септември са издадени 4 броя Актове за установяване на публично държавно вземане (АУПДВ) на стойност 2 622,59 €.
 Общо събраните суми от БДЗБР по наложени глоби/имуществени санкции през месец септември 2026 г. са в размер на 11 414,57 €.
През месец септември 2026 г. е сключено 1 брой споразумение съгласно разпоредбите на чл. 58г от ЗАНН на стойност 53,68 €.
От такси за осъществено право на използване на водите, предоставено с издадени по реда на Закона за водите разрешителни, през месец септември 2026 г. са събрани суми в размер на  31 230,24 € и трансферирани по сметка на МОСВ.
Събраните суми от лихви  през месец септември 2026 г. са в размер на  4 724,78 €.

Засилен превантивен контрол:
С осъществения контрол по издадените разрешителни по реда на Закона за водите се гарантира спазването и прилагането на законодателството, прилагането на принципа „замърсителят плаща” и събирането на дължимите такси, с което се гарантира финансов ресурс за реализиране на проекти във водния сектор, финансирани от ПУДООС.
С контрола по осигуряване на проводимост се цели предотвратяване на възможностите за възникване на последици за хората и инфраструктурата вследствие негативното въздействие на водите.
С контрола по жалби и сигнали се постига, както привеждане на осъществяваните дейности в съответствие със законовите разпоредби, така и прозрачност в управлението.
С контрола за състоянието на съоръженията в находищата на минерална вода – изключителна държавна собственост се гарантира опазването на ценен природен ресурс.

	Предоставяне на информация относно постъпилите жалби през месеците август и септември 2026 г., като през месец септември 2026 г. са постъпили общо 15 (петнадесет) жалби, както следва:

1. Сигнал, заведен с вх. КД-06-85/14.08.2026 г. от „ХБ Дизайн“ ЕООД
„извършване на мащабни изкопни дейности, изземване и предполагаем нерегламентиран добив и извозване на инертни материали от ПИ с идентификатор 18366.96.29, както и причинено свличане на земни маси към съседен ПИ 18366.96.22. В посочения имот се извършват дейности с тежка механизация, включващи значително изкопаване и отнемане на земни маси.“
Предприети действия: 
	Извършена е проверка на място на 09.09.2026 г. В хода на проверката в ПИ с идентификатор 18366.96.29, землище на с. Гърмен, общ. Гърмен не е установено наличие на механизирана техника, не са извършвани изкопни дейности и не е установено дейностите да засягат водни обекти. 

2. Сигнал, заведен с вх. КД-06-89/18.08.2026 г. чрез МОСВ
„незаконен рибарник в село Черна Места, общ. Якоруда.“
Предприети действия: 
Извършена е проверка на място. В имот с планоснимачен номер: 169, 170, собственост на г-н С. А., е изграден рибарник, състоящ се от два броя бетонови басейни, с размери: 6,50 м/3,20/1,20 м всеки от тях. Същите са зарибени, в тях постъпват видимо бистри води от примитивно водохващане, изградено на река Черна Места. След преминаване през двата рибовъдни басейна, водите от тях постъпват в две бетонови шахти, след които по общ тръбопровод се заустват в река Черна Места. От Директора на БДЗБР е издадено Разрешително за водовземане от повърхностен воден обект № 41160074/03.07.2026 г., с краен срок на действие: 03.07.2036 г., което е влязло в сила.

3. Сигнал, заведен с вх. КД-06-91/18.08.2026 г. от Община Ковачевци
„сигнал за изхвърляне на строителни отпадъци и извършени насипни дейности в имот с идентификатор 35434.139.6, граничещ с язовир "Пчелина.“
Предприети действия: 
Извършена е проверка на място. Установено е засипване със земни маси, примесени със шлака, камъни и бетонови късове. Подравняването навлиза в част от акваторията на яз. „Пчелина“.
За установеното в хода на проверката са сезирани за предприемане на действия по компетентност ОДЗ – Перник и РИОСВ София.

4. Сигнал, заведен с вх. КД-06-92/18.08.2026 г. от И.М.
„жалба за замърсяване на река Белишка и река Места. В град Белица е инсталирана инсталация за пресяване на пясък, чиято дейност, по мои наблюдения, води до замърсяване на река Белишка. Водите на реката са силно замътени, което създава сериозни опасения за увреждане на водната екосистема и за унищожаване на живите организми в реката. Допълнително обръщам внимание, че река Белишка се влива в река Места. По мои наблюдения след вливането замътените води се разпространяват и в река Места, като замътяването се забелязва чак до района на село Еленшица. Това поражда опасения, че въздействието не се ограничава само до река Белишка, а засяга и по-голям воден участък, което може да има неблагоприятни последици за водните екосистеми и живите организми..“
Предприети действия: 
Извършена е съвместна проверка на място с представители на РИОСВ Благоевград. Установено е, че ТМСИ извършва производствена дейност и извършва водовземане от р. Белишка и заустване на отпадъчни води в същата. За дейността няма издадени разрешителни за водовземане и заустване.
На дружеството от страна на БДЗБР ще бъде съставен АУАН за извършваното водовземане и е дадено предписание за премахване на помпеното оборудване и регламентиране на водовземането.

5. Сигнал, заведен с вх. КД-06-93/19.08.2026 г. чрез МОСВ
„Почистване на коритото на река Елешница, общ. Невестино.“
Предприети действия: 
Извършен е обход и оглед на участъци от р. Елешница по посока на течението на реката. Установено е, че същите са обрасли с растителност, която възпрепятства нормалната речна проводимост. Участъците попадат в защитена зона BG0001011 „Осоговска планина“. Дадено е предписания на Областна администрация Кюстендил да предприеме необходимите действия за осигуряване на проводимостта на участъците.

6. Сигнал, заведен с вх. КД-06-95/24.08.2026 г. от В.С.
„сигнал във връзка с повтарящите се прекъсвания на водоснабдяването в с. Коларово, община Петрич.“
Предприети действия: 
От страна на БДЗБР е направен анализ на водоизточниците, изградени на територията на населеното място. На подателя на сигнала е изготвен отговор по поставените в сигнала въпроси. 

7. Сигнал, заведен с вх. КД-06-96/24.08.2026 г. от Община Рила
„изходна канализационна тръба, разположена в близост до селскостопанска сграда, в която са се намирали дребни преживни животни. Констатирано е, че същата излиза извън огражденията на имота и е насочена към естественото понижение на терена (дере). Искаме намеса от компетентните органи.“
Предприети действия: 
Извършен е обход и оглед на дере, ляв приток на р. Рилска. В хода на проверката е установено, че дерето е сухо в началната точка на проверения участък. На същото място на левия бряг има селскостопанска постройка – навес, за пребиваване на преживни животни, като в момента на проверката няма животни в постройката. Около навеса има разпръснати автомобилни гуми, част от които са в дерето, а с друга част е укрепен левия бряг до навеса. По десния бряг на дерето е изведена PVC тръба, преминаваща подземно под оформен черен път, граничещ с ограден имот, в който се отглеждат свине (около 15 бр.). По тръбата не протичат водни количества, но има видими следи от заустване на отпадъчни води.
В проверения участък от дерето е установено наличие на растителност, която възпрепятства нормалната речна проводимост.
От страна на БДЗБР са дадени са предписания на Община Рила да предприеме необходимите действия по реда на Закона за водите, с цел осигуряване на проводимост и РИОСВ Благоевград е уведомена за предприемане на действия по компетентност.

8. Сигнал, заведен с вх. КД-06-98/26.08.2026 г. от Община Благоевград
„неоторизирано използване на воден ресурс от естествен извор.“
Предприети действия: 
Извършена е проверка на поземлен имот (ПИ) с идентификатор 43863.1.1681 местност „Юрго“, землище на с. Лисия, общ. Благоевград, обл. Благоевград, собственост на Община Благоевград. При проверката е установeно наличието на изградена чешма за обществено ползване, като при огледа не е установен водоизточника, от който се захранва чешмата. С цел предприемане действия по компетентност и прилагане на Закона за водите е изискано от Община Благоевград да предостави информация за точното местоположение на водоизточника захранващ чешмата.

9. Сигнал, заведен с вх. КД-06-100/28.08.2026 г. от Д.В.
„Искане за проверка на водоизточника, захранващ с. Еремия, община Невестино.“
Предприети действия: 
Извършена е проверка на място. Водите от ВС „Стойкова махала 1“ и ВС „Стойкова махала 2“ след събирателната шахта се отвеждат до двукамерен резервоар. При извършване на проверката не е установено постъпване на вода в мократа камера на резервоара. Водите от водоизточниците са били насочени директно към водопроводната мрежа на населеното място, като преминават през водомерното устройство.
Извършено е измерване на дебита чрез обемен метод с некалибрирана мерителна чаша на протичащите води, при което са установени следните стойности:
- ВС „Стойкова махала 1“ – 0,008 л/сек., при разрешен средноденонощен дебит 0,06 л/сек.;
- ВС „Стойкова махала 2“ – 0,005 л/сек., при разрешен средноденонощен дебит 0,06 л/сек.
Водите от ВС „Горна Еремия“ се подават директно във водопроводната мрежа на с. Еремия. При проверката в каптажната шахта на ВС „Горна Еремия“ не е установено постъпване на вода.
Дадени са предписания на „Кюстендилска вода“ за почистване на СОЗ и да се приведат в добро техническо и експлоатационно състояние каптажните шахти на водоизточниците.

10. Сигнал, заведен с вх. КД-06-101/01.09.2026 г. от И.А.
„Извършено незаконно строителство, нарушаване на санитарно-хигиенните норми и незаконосъобразна туристическа дейност в обект : Къща за гости  ,,Бяла луна“, намираща се във м. Септемврийче, земл. на с. Бистрица, общ. Благоевград, в близост с  ПИ  04217.1.16,  стопанисвана от Е. М. от Благоевград“
Предприети действия: 
От страна на БДЗБР ще бъдат дадени предписания на Община Благоевград и „Водоснабдяване и канализация“ ЕООД, гр. Благоевград за регламентиране на водовземането.

11. Сигнал, заведен с вх. КД-06-102/01.09.2026 г. чрез РИОСВ София
„сигнал за продължително нарушено водоснабдяване на с. Лиляч, община Невестино.“
Предприети действия: 
Извършена е проверка на водовземни съоръжения „Бабина чешма“ и „Нехтеново/Даруля“. Извършвало се е водовземане от двете ВС за ПБВ на с. Лиляч. Водите от водоизточниците се подават гравитачно към резервоар. След резервоара водите гравитачно се подават във водопроводната мрежа на с. Лиляч. Около резервоара е изградена санитарно-охранителна зона. Констатирано е наличие на тревиста и храстовидна растителност. Водоизточниците се експлоатират от „Кюстендилска вода“ ЕООД. От Община Невестино в БДЗБР са подадени заявления за регистрация на водовземните съоръжения, като от страна на БДЗБР са поискани допълнителни документи. Констатирано е че ВС „Нехтено/Даруля“ е изградено на място различно от посоченото в заявлението за регистрация. Същото е изградено в землището на с. Таваличево, общ. Кюстендил и е собственост на общ. Кюстендил.
Дадени са предписания на „Кюстендилска вода“ ЕООД да се предприемат действия по почистването на СОЗ.

12. Сигнал, заведен с вх. КД-06-103/02.09.2026 г. от Х.К.
„критично нарушено водоснабдяване на с. Слатино, липса на вода във високите части на селото, критично ниско ниво на резервоара и необходимост от незабавни мерки.“
Предприети действия: 
С писмо с изх.№КД-06-59-8/17.07.2026 г. е предоставена информация за извършена на 09.07.2026 г. проверка на речно водохващане „Робовица“, изградено на р. Рилица, десен приток на р. Рилска, землище на с. Смочево, община Рила и резервоар, акумулиращ водни обеми за питейно-битово водоснабдяване на с. Слатино, общ. Бобошево. Констатирано е, че посредством речно водохващане „Робовица“, изградено на р. Рилица, не е извършвано водовземане с цел питейно – битово водоснабдяване на с. Смочево, общ. Рила, с. Слатино, общ. Бобошево и с. Мурсалево, общ. Кочериново, поради лошо техническо и експлоатационно състояние на съоръжението. Извършвани са СМР. Изградено е временно водохващане на около 20 м от горецитираното, състоящо се от положени дървени дъски в средата на водното течение, в които има отвор с положен PЕ тръбопровод с диаметър Ø 315 и чрез него е извършвано водовземане.
Съгласно чл.10, ал.1, т.1 и ал.2 от Закона за водите, държавната политика, свързана с дейностите по експлоатация, изграждане, реконструкция и модернизация на водоснабдителните системи на населените места и водностопанските системи и съоръжения – общинска собственост, се осъществява от министъра на регионалното развитие и благоустройството и от кметовете на общини.
Водоснабдителните системи или части от тях, включващи мрежи и съоръжения за отнемане, пречистване, обеззаразяване, съхраняване и транспортиране на водите, чрез които се доставя вода за потребителите на територията на общината, съгласно чл.19, ал.1, т.4, буква „а“ от Закона за водите, са публична общинска собственост.
Съгласно чл.198о, ал.1 и 198п, ал.1 от Закона за водите, стопанисването, поддържането и експлоатацията на ВиК системите и съоръженията, както и предоставянето на ВиК услуги на потребителите, се извършват от ВиК оператор, въз основа на договор, сключен с председателя на Асоциацията по водоснабдяване и канализация в съответната обособена територия. 
Съгласно чл.191, ал.1, т.2 от Закона за водите, поддържането и правилната експлоатация на водоснабдителните системи на територията на общината, се контролира от кмета на общината, като изпълнението на тези дейности се контролира от областния управител, съгласно разпоредбата на ал.2 от същия чл.191 от Закона за водите.

13. Сигнал, заведен с вх. КД-06-105/04.09.2026 г. чрез МОСВ
„за замърсяване на река Струма в района на с. Гирчевци и с. Търновлаг, общ. Кюстендил и наличие на умряла риба.“
Предприети действия: 
На 03.09.2026 г. своевременно, след получаване в БДЗБР на информация от ОД на МВР-Кюстендил за постъпил сигнал за установено голямо количество мъртва риба в коритото на река Струма в землищата на с. Гирчевци и с. Търновлаг, община Кюстендил, област Кюстендил са извършени проверки на място. На ИАОС е възложено вземане на проби от повърхностни води от река Струма и нейния приток река Драговищица, както вземане на проби от подземни води от водовземни съоръжения за питейно-битово водоснабдяване, разположени в терасите на посочените реки, с цел установяване характера на замърсяването, потенциалните източници на такова замърсяване и причините, довели до загиването на голямо количество рибни индивиди. При направения обход на място на участъците на река Драговищица не е установено наличие на умряла риба. При направените обходи и огледи на участък от река Струма, землище на с. Гирчевции с. Търновлак са установени екземпляри мъртва риба. Пред един от устоите на мостовото съоръжение е установено струпване на дървесни клони и около тях се е наблюдавало мазно петно. След мостовото съоръжение до десния бряг са установени следи от черни утайки във водното течение.  В участък от река Банщица е констатирано наличие на единични екземпляри мъртва риба, като се е усеща амонячна миризма. 
Информацията с направените анализи и заключения на основа на извършените обходи и проверки на получените резултати от извършените полеви обходи на място, направените измервания и изпитвания на взетите в периода 03-05.09.2026 г. проби от повърхностни води от реките Драговищица и Струма, проби от подземни води от водовземни съоръжения за питейно-битово водоснабдяване, разположени в терасите на посочените реки сочат, че най-вероятно са свързани с нерегламентирано залпово изпускане на големи количества непречистени битови отпадъчни води и утайки от ГПСОВ – Кюстендил, чиято точка на заустване е в река Банщица, вливаща се в река Струма, непосредствено преди село Гирчевци, което е първата локация с установена мъртва риба по пътя на вероятното замърсяване.

14. Сигнал, заведен с вх. КД-06-106/08.09.2026 г. от И.Д.
„с настоящото писмо сигнализирам за сондиране за вода в имот с идентификатор ПИ 65365.602.582 в Сапарева баня на ул. „Нов живот“ №3. Сондажът започна днес около 11:00 ч. Прикачена е снимка. Силно се съмнявам, че са уведомени компетентните органи (Басейнова Дирекция) или са изваждани някакви документи. Моля за проверка по случая.“
Предприети действия: 
	Анализирана е наличната документация в деловодната система на БДЗБР, от която е установено, че от собственика на цитирания имот е подадено в БДЗБР, „Уведомление за изграждане на водовземно съоръжение за задоволяване на собствени потребности“. Същия е уведомен, че отговаря на изискванията на чл. 43, ал. 2 от Закона за водите, както и за реда и начина за регистрирането на водовземното съоръжение след изграждането му.

15. Сигнал, заведен с вх. КД-06-107/11.09.2026 г. от В.Х.
„изравнител в гр. Рила, който е собственост на НС ЕАД се използва неконтролируемо.“
Предприети действия: 
Извършена е съвместна проверка с представители на Община Рила и НС ЕАД. При проверката е установено, че в изравнителя не постъпват води от изтичалото на ВЕЦ „Рила“ и водохващане на р. Рилска. Водите от изравнителя постъпват в НК „Главен Рилски“ и се ползват за напояване на земеделски площи в общините Рила, Кочериново и Благоевград.
Изравнителя се проверява от МВК свикана от Областен управител на област Кюстендил.
Сигналът е изпратен за предприемане на действия по компетентност на НС ЕАД.

16. Сигнал, заведен с вх. КД-06-108/11.09.2026 г. чрез МОСВ
„В момента река Струма тече мътна, кална.“
Предприети действия: 
		   Извършени са обходи по река Струма, в землища на община Благоевград и община Кочериново. Констатирано е, че река Струма е в период на маловодие и водите са видимо мътни. Извършена е проверка на бивша пресевна на „Бистрица“ ООД, в землище на гр. Кочериново. Направени са два изкопа, като преливните води от тях се отвеждат в бетонов канал. Поради гъста храстовидна и дървесна растителност не е установено място на заустване. На 14.09.2026 г. е извършена последваща проверка на участък от река Струма, в землищата на село Драгодан и гр. Кочериново, общ. Кочериново и поземлен имот с идентификатор 39116.7.350, собственост на „Бистрица“ ООД. При проверката на имота е констатирано наличие на изградено водовземно съоръжение от подземни води, което не е регистрирано в БДЗБР и не притежава действащо разрешително издадено по реда на Закона за водите.
	Във връзка с установеното в хода на проверките, БДЗБР е предприела последващи действия по реда на Закона за водите.

17. Сигнал, заведен с вх. РД-04-199/15.09.2026 г. чрез МОСВ
„сигнала факти, свързани с нарушения от страна на ВЕЦ „Ощава“, изразяващи се в неосигуряване на вода в напоителните канали, както за риборазвъждане, така и напояване в землището на с. Стара Кресна.“
Предприети действия: 
Извършена е проверка на място. Установено е, че рибарниците са пълни и зарибени. Част от трасето на напоителния канал (земен профил) преминава успоредно на пътя, свързващ с. Стара Кресна и с. Ощава, като към момента на проверката в канала протичат водни количества, както и допълнителни такива през преливния отвор на водовземната шахта за МВЕЦ „Ощава“.

18. Сигнал, заведен с вх. КД-06-109/15.09.2026 г. от В.И.
           „възможна незаконна сондажна дейност в ПИ 04279.310.1446 област Благоевград, община Благоевград, гр. Благоевград, м.“Делвински път“.
Предприети действия: 
Извършена е незабавна проверка на имота, описан в сигнала. Установено е, че имота се намира в урбанизираната територия, не е ограден и достъпа до него е свободен. При огледа не е установено наличие на сондажна техника и не са извършвани сондажни дейности. Установени са видими следи от извършвани  сондажни дейности (наличие на мокър бентонит и следи от разкопаване на терена) и изградено водовземно съоръжение – тръбен кладенец (ТК), като същото не е оборудвано за експлоатация. След справка в регистрите, водени от БДЗБР е установено, че няма постъпили документи за изграждането на съоръжението.
От страна на БДЗБР ще бъде наложена административно-наказателна отговорност и ще бъда дадено предписание на собственика да ликвидира съоръжението.

19. Сигнал, заведен с вх. КД-06-111/17.09.2026 г. от Г.К.
           „Заровени мъртви селскостопански животни в землището на с. Старчево в близост до воден обект.“
Предприети действия: 
От Областна агенция по безопасност на храните гр. Благоевград е постъпила информация в БДЗБР, че имота цитиран в жалбата е подходящ за загробване на животни. 


20. Сигнал, заведен с вх. КД-06-112/23.09.2026 г. чрез БД „Източнобеломорски район“
           „значително разрастване на водната растителност в яз. „Блатото“, местност „Слънчева поляна.“
Предприети действия: 
Във връзка със Заповед №АП-03-18-19/24.08.2026 г. на областен управител област Смолян междуведомствена комисия съгласно чл. 138а, ал. 3, ал. 4, ал. 6 от Закона за водите и  чл. 64, ал. 1, т. 6 от Закона за защита при бедствия, за извършването на проверка за техническото и експлоатационно състояние на язовирите, микроязовирите, хвостохранилищата и прилежащите им ХТС, държавна, общинска и частна собственост намиращи се на територията на област Смолян, както и тези на територии от съседни области, чиито заливни зони обхващат територии от област Смолян е изискано към графика за проверка да се включи и яз. „Блатото“, част от хидровъзела яз. „Голям Беглик – яз. Широка поляна“ с цел предприемане на действия по компетентност.
21. Сигнал, заведен с вх. КД-06-113/24.09.2026 г. от Д.П.
           „незаконно строителство, изразяващо се в изкопни дейности с цел преместване на естествено дере, гр. Петрич, общ. Петрич.“
Предприети действия: 
От страна на БДЗБР ще бъде извършена проверка през месец октомври 2026 г., като резултатите ще бъдат отразени в месечния отчет за октомври 2026 г.

22. Сигнал, заведен с вх. КД-06-114/25.09.2026 г. чрез РИОСВ Благоевград
           „изхвърлени трупове на животни в реката край село Селище, общ. Благоевград.“
Предприети действия: 
От страна на БДЗБР ще бъде извършена проверка през месец октомври 2026 г., като резултатите ще бъдат отразени в месечния отчет за октомври 2026 г.


23. Сигнал, заведен с вх. КД-06-115/25.09.2026 г. от Т.Ж.
           „периодично наводняване на недвижими имоти от р. Язо, критично аварийно състояние на неремонтиран общински път и пълна липса на отводнителна инфраструктура в Промишлената зона на гр. Разлог.“
Предприети действия: 
Извършена е проверка на място.  От страна на десния бряг на реката е установено, че е изградена Г-образна бетонова стена с височина видимо около 1,0 м, служеща за предпазване от разливане на водите от реката по терена на частни имоти. От същата точка до крайната точка, участъка е с изградени бетонови стени и по двата бряга на реката. От страна на десния ѝ бряг река Язо граничи с Поземлени имоти 61813.750.316, 61813.750.315 и 61813.750.314, като изградената бетонова стена служи за предпазване на същите от заливане. Установено, че е израснала тревиста и храстовидна растителност във водното течение на р. Язо, която при по-високи води ще окаже влияние върху проводимостта ú.    
При проверката е установено, че в ПИ с идентификатор 61813.750.145 по КККР на гр. Разлог, НТП - За друг поземлен имот за движение и транспорт, има изграден открит канал земен профил, служещ за отвеждане на отпадъчните води, формирани от дейността на бетонов възел, собственост на „Божанов груп“ ЕООД. По цялото протежение на канала се наблюдават утайки с характерен произход от утаяване на отпадъчни води, формирани от производството на бетонови разтвори. В момента на проверката не протичат отпадъчни води в канала. По прилежащия терен, непосредствено до канала се наблюдават утайки от почистването му. Откритият канал е с дължина около 200 м, след което преминава под кота терен и се зауства в река Язо. 
След справка в наличната документация и регистрите на БДЗБР е установено, че за „Изграждане на нови системи и съоръжения или реконструкция или модернизация на съществуващи системи и съоръжения за защита от вредното въздействие на водите“- „Ремонт на профила на р. Язо при южна промишлена зона на гр. Разлог, общ. Разлог“ от Директора на БДЗБР е издадено Разрешително за ползване на повърхностен воден обект № 42170559/17.06.2025 г., с титуляр Община Разлог. Крайният срок на действие на разрешителното е до 17.06.2028 г.
Предвид установената нарушена проводимост на река Язо в проверения участък, на кмета на Община Разлог е дадено предписание за осигуряване на проводимостта на реката, като крайния срок за изпълнение е 29.10.2026 г. Сезирана е РИОСВ Благоевград за предприемане на действия по компетентност.

24. Сигнал, заведен с вх. КД-06-116/28.09.2026 г. от В.Г.
           „извършване на незаконно водовземане, увреждане на водовземно съоръжение от подземни води, незаконно отклоняване на водния ресурс.“
Предприети действия: 
От страна на БДЗБР ще бъде извършена проверка през месец октомври 2026 г., като резултатите ще бъдат отразени в месечния отчет за октомври 2026 г.


За всички установени нарушения на разпоредбите на Закона за водите, при извършените проверки на място са предприети съответните действия, като са изготвени и/или се подготвят предписания и покани за съставяне на АУАН.


	За установени нарушения през месец септември 2026 г. са съставени 9 броя АУАН за:

· Установеното изграждане на 13.06.2026 г., на ново водовземно съоръжение, за водовземане от подземни води, в поземлен имот с идентификатор 27231.38.75 по КККР на с. Марулево, община Благоевград, собственост на Н. В. Р. от „Алекс Мар 2015” ЕООД, Благоевград, без необходимото за това основание, а именно без уведомление за изграждане на водовземно съоръжение от подземни води, съгласно чл. 44, ал. 4 от Закона за водите, осъществява състав на административно нарушение по Закона за водите;
· С непредставянето на Доклад за изпълнение на условията за 2025 г. по чл.48, ал. 1, т. 12 от Закона за водите в срок до 31.03.2026 г. в БДЗБР от „Рибно стопанство” АД, със седалище и адрес на управление: гр. Благоевград 2700, кв. „Струмско” — Рибарника, в качеството му на титуляр на разрешително, издадено по реда на чл.44, ал. 1 от Закона за водите, с което на 01.04.2026 г. е осъществен състав на административно нарушение и представлява неизпълнение на задължение по чл.48, ал. 1, т. 12 от Закона за водите и подлежи на санкция по реда на чл.200, ал. 1,т.4 от същия закон;
· Извършеното превишение на разрешения годишен воден обем на 31.05.2025 г. от „Съни Дриймс 1” ООД, гр. Сапарева баня, с управители Н. М., Н. Г. и К. Г. с начин на представляване — заедно и поотделно, представлява неизпълнение на условие от Раздел „Параметри на разрешеното водовземане ”, буква „в“ „ Разрешен годишен воден обем” и Раздел 10 от Приложение към Разрешително за водовземане от минерална вода №11/29.03.2017 г., издадено от кмета на Община Сапарева баня „ Условия за контрол ”, т. 1.2  Разрешен воден обем” от условия, при които е разрешено водовземането, с което дружеството е осъществило състав на административно нарушение по чл. 48, ал. 1, т. 11 от Закона за водите и подлежи на санкция по реда на чл. 200, ал. 1, т. 2, Предложение второ от същия закон;
· Неосигуряването на минимални водни количества в река Влахинска на 13.07.2026 г. чрез изграденото водовземно съоръжение за нормалното функциониране на екосистемите след водохващането е в отклонение от заложеното в раздел „Условия на водовземането” т. 1 към разрешително № 41140133/19.06.2009 г., продължено и изменено с Решение № ПО-0175/17.06.2019 г., с краен срок на действие до 19.06 2029 г., издадени от Директора на Басейнова дирекция „Западнобеломорски район“ на, „Бийстьн Енерджи” АД, гр. София, с цел на водовземането — „производство на ел. енергия” от МВЕЦ „Влахи- Сокол”, с което дружеството е осъществило състав на административно нарушение по чл. 48, ал. 1, т.11 (предложение 1) от Закона за водите;
· Извършеното превишение на разрешения годишен воден обем на 30.04.2026 г. от Община Сандански, гр. Сандански ЕИК,  представлявана от г-н А. С. С. — кмет на Община Сандански, представлява нарушение на Раздел „Параметри на разрешеното водовземане” от Разрешително за водовземане от подземни води, чрез съществуващи водовземни съоръжения №41510552/30.03.2018 г., с което е осъществен състав на административно нарушение по чл. 48, ал. 1, т. 1 1 от Закона за водите и подлежи на санкция по реда на чл. 200, ал. 1, т. 2 (предложение 2) от същия закон;
· Извършеното превишение на разрешения годишен воден обем на 28.02.2026 г. от Община Сандански, гр. Сандански, представлявана от г-н А. С. С. — кмет на Община Сандански, представлява нарушение на Раздел „Параметри на разрешеното водовземане” от Разрешително за водовземане от подземни води, чрез съществуващи водовземни съоръжения № 41510553/30.03.2018 г., с което е осъществен състав на административно нарушение по чл. 48, ал. 1, т. 1 1 от Закона за водите и подлежи на санкция по реда на чл. 200, ал. 1, т. 2 (предложение 2) от същия закон;
· Ползването на подземно водно тяло „Карстови води в Разложки карстов басейн” с код на водно тяло BG4G0000Pt3031 за извършване на водовземане чрез савачно отклонение след водовземно съоръжение: каптаж „Извора — нов", част от ВС „Извора”  съгласно Разрешително за водовземане №41510308/10.06.2010 г., издадено от Директора на БДЗБР на „Водоснабдяване и канализация“ ЕООД, гр. Благоевград, на 14.07.2026 г. от „НС“ ЕАД, гр. София, за пълнене на бетонов напоителен канал за доставка на вода за напояване на „Пирин голф клуб“ ООД, гр. Разлог, без необходимото за това разрешително за водовземане, издадено по реда на Закона за водите, осъществява състав на административно нарушение по чл. 44, ал. 1 от Закона за водите и подлежи на санкция по чл. 200, ал. 1, т. 2 (предложение първо) от същия закон;
· Извършеното превишение на разрешения годишен воден обем на 31.12.2025 г. от „Хотел и Спа Емар“ ЕООД, гр. Сапарева баня, с управител Е. К. П., представлява неизпълнение на условие от Раздел „Параметри на разрешеното водовземане ”, буква „в“ „ Разрешен годишен воден обем ” и Раздел 11 от Приложение към Разрешително за водовземане от минерална вода №11/29.03.2017 г., издадено от кмета на Община Сапарева баня „ Условия за контрол ”, т. 1.2 „Разрешен воден обем” от условия, при които е разрешено водовземането, с което дружеството е осъществило състав на административно нарушение по чл. 48, ал. 1, т. 11 от Закона за водите и подлежи на санкция по реда на чл. 200, ал. 1, т. 2, Предложение второ от същия закон;
· Ползването на минерални води от Сондаж №1 на Находище на минерални води  изключителна държавна собственост „Елешница - м. Св. Варвара - р. Места”, с. Баня, община Разлог, област Благоевград, на 30.06.2026 г., за пълнене на цистерна, посредством две помпи: марка „Титан”, модел: WP-30, със сер. № 202509130014, f10w: 60 м3/ч, отговарящо на 16,67 л/сек и марка „GMAX”, модел: TG20CX, със сер. № 0910062, тах capacity: 32 мУч, отговарящо на 8,89 л/сек, от Иордан Михайлов Кьосев, респективно общо 25,56 л/сек, без необходимото за това основание, а именно: без издадено разрешително за водовземане от минерални води от органите по чл. 52 от Закона за водите осъществява състав на административно нарушение по чл. 44, ал. 1 от Закона за водите и подлежи на санкция по реда на чл. 200, ал. 1, т. 1, буква „в“ от същия закон;

3.1. През месец септември 2026 г. са издадени 13 броя наказателни постановления на:

· „Ауто Зоун“ ООД  - 1 бр. на стойност  -  76,69 €;
· Община Банско - 1 бр. на стойност  -  511,29 €;
· „Ники или Ники“ ЕООД  - 1 бр. на стойност  -  76,69 €;
· „Оникс 2014“ ЕООД - 1 бр. на стойност  -  5 112,92 €;
· „Пиринплод - Левуново“ ООД – 1 бр. на стойност – 1 022,58 €;
· „Дира фрукт“ ЕООД – 1 бр. на стойност – 76,69 €;
· „Стримон СПА“ АД – 1 бр. на стойност – 2 556,46 €;
· „Хри Мар 1518“ ЕООД - 1 бр. на стойност – 76,69 €;
· Николай Георгиев – кмет на Община Кресна – 2 бр. на стойност – 1 022,58 €;
· „Тюфи“ ЕООД - 1 бр. на стойност – 7 669,38 €;
· Димитър Георгиев – Земеделски производител - 1 бр. на стойност – 255,65 €;
· ЕТ „Албен Господев“ - 1 бр. на стойност – 5 112,92 €;


4. Други дейности.
През месец септември са изготвени:
· Отчет за осъществената контролната дейност за месец август 2026 г.;
· Отчет за изпълнението на режимен график на МОСВ за месец август 2026 г.;
· Справки и отчети по различни въпроси, изискани от МОСВ;
· Участия в ДПК;

Кратко обобщение по отношение на постигнат ефект, спрямо околната среда, бизнеса и обществеността от осъществената контролна дейност:

В резултат от извършената контролна дейност през месец септември от БДЗБР е постигнат следния ефект:
· Опазване на водите с питейни качества – повърхностни и подземни, като ценен природен ресурс;
· Извършени са своевременни проверки по получените сигнали и жалби на гражданите, гарантиращи ефективно и прозрачно управление на администрацията;
· Спазване на условията, вписани в индивидуалните административни актове, водещи до минимално въздействие върху водните ресурси;
· Спазване на нормативните изисквания и привеждане дейността на действащите обекти в съответствие с екологичното законодателство;
· Наложени са санкции на титулярите, които не изпълняват задълженията си по издадените им разрешителни, което има възпитателен ефект върху водоползвателите;
· Превенция по отношение възможността за възникване на ситуации, свързани с негативното въздействие на водите.


Приложение №2: Отчет за извършената контролна дейност през месец септември 2026 г.


гр. Благоевград, бул. «Св. Димитър Солунски» №66, п.к. 441,
                                        тел.: 073/894 103; e-mail – bdblg@wabd.bg; ЦАО: 073/894 130

